‘કિવી હેલ્થ ડૉટ કૉમ’નો ફાયદો દર્દીઓ અને તબીબો બંન્ને ઉઠાવી શકે છે. ઉદાહરણ તરીકે જોઇએ તો કોઈ તબીબ ક્યાંક હેલ્થ કેમ્પનું આયોજન કરી રહ્યા હોય તો તેઓ પોતાના દર્દીઓને તેની જાણકારી આપી શકે છે. તે ઉપરાંત દરેક તબીબ આ વેબસાઇટ મારફત ક્લિનિક મેનેજમેન્ટ સિસ્ટમ સાથે જોડાઇ શકે છે. તેમાં તબીબ પાસે એપોઇન્ટમેન્ટથી લઈને બિલિંગ, કર્મચારીઓનું મેનેજમેન્ટ વગેરે અન્ય પ્રકારની તમામ સુવિધાઓ ઉપલબ્ધ છે. તે ઉપરાંત જ્યારે કોઇ દર્દીની સર્જરી થાય છે, ત્યારે તેણે ફરીવાર ક્યારે તબીબને બતાવવા આવવાનું, તેણે ક્યારે કઇ તપાસ કરાવવાની છે તે ઉપરાંત સર્જરી સાથે જોડાયેલી તમામ જાણકારીઓ એસએમએસ મારફત મળતી રહે છે. ‘કિવી હેલ્થ ડૉટ કૉમે’ દર્દી અને તબીબ માટે અલગ-અલગ મોબાઇલ એપ બનાવી છે. જે એન્ડ્રોઇડ, આઈઓએસ અને વિન્ડોસ વર્ઝનમાં ઉપલબ્ધ છે. તેવામાં કોઈ દર્દી ઈચ્છે તો પોતાની તપાસનો રિપોર્ટ જાતે જ એપમાં નાખી શકે છે અથવા તો તેનો ફોટો પાડીને તે આ લોકોને પણ મોકલી શકે છે, જેઓ પછી તેને તે દર્દીના ડેટામાં ઉમેરી દે છે.